Berdiansk

'S e baile mòr agus port cudromach faisg air Zaporizhzhia agus Melitopol  anns An Ucràin a th' ann am Berdiansk (Ucràinis: Бердя́нськ, Pòlais: Berdiańsk, Karaim: Berde, IPA: berˈdʲɑnʲsʲk). Tha e suidhichte air an àirde an ear-dheas na dùthcha, aig inbhir na h-Aibhne Berda air a' Mhuir Azov, san roinn Zaporizka Oblast. Tha 107,928 duine a' fuireach ann.

 Eachdraidh 
Chaidh am baile a stèidheachadh ann an 1673 mar Kutur-Ogly, ach chaidh an t-ainm atharrachadh gu Novo-Nogaisk (Gàidhlig: Baile Nogai Ùr) ann an 1830. B' ann ann an 1835 a ràinig a' chiadh long bho thall thairis chun a' phuirt.Berdyanskuvchs Bha am baile fo sgàile agus fo bhuaidh nan Nàsach eadar 1941 agus 1943. Chanadh Osypenko ris eadar 1939 agus 1958 mar urran air a' phaidhleat Polina Osipenko a rugadh ann an Novospasivka, 22km air falbh o Bherdiansk fhèin. Ann an 1991, thàinig Berdiansk gu bhith na phàirt de nàisean neo-eisimeileach na h-Ucràine. Thuit am baile gu feachdan na Ruise air 27 an Gearran 2022 ri linn Ionnsaigh na Ruise air an Ucràin,Факти ach chuir feachdan na h-Ucràine soitheach Ruiseanach, air an robh Saratov, fodha sa phort air 24 am Màrt 2022.

 Eòlas-sluaigh 
A rèir a' Chunntais-shluaigh a rinneadh ann an 2001, 's e Ucràinis (75.27%) a tha a' mhòr-chuid nan daoine ann am Berdiansk a' bruidhinn, ged a tha mion-chuid ann le Ruisis (23.96%) cuideachd.Ukcensus Ged a bha fàs ann an uiread dhaoine a bha a' fuireach ann am Berdiansk tron 19mh Linn, leis gur e port eadar-nàiseanta cudromach 's a bh' ann, cha b' ann ach àn dèidh An Dàrna Cogaidh a fhuair am baile fàs uabhasach fhèin mòr a thaobh àireimh-shluaigh agus an An t-Aonadh Sobhiatach ga ghnìomhasachadh.Harrison, M, The Soviet Union after 1945: Economic Recovery and Political Repression, Oilthigh Warick, Coventry, 2010. A dh'aindeoin sin, tha an uiread dhaoine a tha nan tàmh ann am Berdiansk air thuiteam fad na 21mh Linn.

 Leasachadh Àireamh-sluaigh a' BhaileWorld Gazeteer 1838  1873  1897  1900  1913  1920  1926*  1939*  1959* 3200 20 800 26 500 27 200 35 000 37 000 26 000 51 700 65 249 1970*  1979*  1989*  1996  2001*  2008  2009  2010  2012 100 133 122 109 132 644 135 000 121 692 117 836 117 787 117 517 115 857

Gnàth-shìde
Tha gnàth-shìde a' bhaile agus na sgìre a tha mu timcheall air faisg air a bhith measarra, le tòrr làithean fada tioram, teth,  grianach as t-samhradh, agus rud beag sneachd goirid, aotrom, tlàth, agus tric a' leaghadh sa gheamhradh. 'S ann eadar 8.0 ° С gu 11.7 ° С 's a tha an teòthachd chuibheasach bhliadhnail, gu cuibheasach thar iomadh bliadhna tha e 9.8°С. Is e an t-Iuchar am mìos as blàithe agus teòthachd a' ruigsinn 23.1 ° C, agus am Faoilleach am mìos as fhuaire leis an teòthachd a' tuiteam gu -2.9°C. A thaobh shileadh, tha Berdiansk na phàirt sgìre far a bheil le taiseachd gu leòr ann. Tha an ìre silidh cuibheasaich bliadhnaile a' ruigsinn 467mm.Climate Data

Daoine Ainmeil
Opanas Slastion (1855 - 1933). Ailtire.Ковпаненко Н. Г., Ханко В. М. Сластіон Опанас Георгійович, Енциклопедія історії України, редкол.: В. А. Смолій (голова) та ін. ; Інститут історії України НАН України. — К.: «Наукова думка», 2012. — Т. 9: Прил — С. — С. 626. — ISBN 978-966-00-1290-5.
Joel Engel (1868 - 1927). Ceòl-sgrìobhaiche.
Boris Levitan (1914 - 2004). Matamataigear.

Bailtean Co-cheangailte
22px Bielsko-Biała
22px Kremenchuk
22px La Seyne-sur-Mer
22px Yambol

 Iomraidhean 

 Ceanglaichean a-mach 
Zaporizka Oblast (Ucràinis)

Roinn-seòrsa:Bailtean
Roinn-seòrsa:An Ucràin